भारत और पाकिस्तान के बीच एक लड़ाई हुई थी, जो 22 दिन तक चली थी। जिसे हम ‘1965 की जंग’ के नाम से याद करते हैं। उस जंग में अज्जमदा देवय्या पुराना ‘मिस्टीर’ (लड़ाकू विमान) उड़ा रहे थे। और उनका सामना था मॉडर्न पाकिस्तानी ‘स्टारफाइटर’ से। जो मिस्टीर से दुगना तेज, ताकतवार और साइडविडर मिसाइलों से लैस था।

भारतीय वायुसेना के ‘मिस्टीर’ लडाकू विमानों ने जैसे ही सरगोधा हवाई अड्डा पार किया, गश्त पर निकला पाकिस्तानी ‘स्टारफाइटर’ टोही विमान इनके पीछे लग गया। क्षमता में ‘मिस्टीर’ ‘स्टारफाइटर’ से कम था और उसका ईंधन भी खत्म होनेवाला था। पाकिस्तानी लडाकू विमान ने इसका फायदा उठाते हुए ‘मिस्टीर’ पर उस लड़ाई का सबसे मारक मिसाइल "साइडविडर" दाग दिया।

लेकिन ‘मिस्टीर’ ने तेजी से बचाव करके चौंका दिया और मिसाइल जमीन पर जा गिरा। तिलमिलाए पाकिस्तानी जहाज ने एकदम करीब से आकर ‘मिस्टीर’ पर 6 नलियों वाली ‘वल्कान’ तोप से हमला किया। और दूसरे शिकार के लिए ऊंची उड़ान भरी, इस यकीन के साथ कि ‘मिस्टीर’ तो खत्म हो गया होगा। जवाबी हमले में देवय्या ने चोट खाये जहाज को संभालते हुए ‘स्टारफाइटर’ पर पीछे से तोप से हमला कर दिया। नतीजा विपक्षी जहाज के कॉकपिट में धुआं भर गया और फ्लाइट लेंफ्टिनेंट अमजद हुसैन ने छतरी के सहारे कूदकर जान बचाई।

दूसरी तरफ देवय्या जहाज से कूदने के लिए पुरानी सीट खुलने का इंतजार करते रहे और उनका जहाज पाकिस्तानी जमीन पर धराशायी हो गया।

पाकिस्तान के हमले का मुंहतोड़ जवाब देने के लिए भारतीय वायुसेना ने सरगोधा पर हमले का फैसला किया था। और इसका जिम्मा दिया गया जालंधर के नजदीक आदमपुर स्थित पहले स्क्वाड्रन ‘टाइगर्स’ को। कमांडिंग अफसर थे ओपी तनेजा (तब के विंग कमांडर)। 4 लड़ाकू विमानों के पहले जत्थे का नेतृत्व कर रहे थे। 100-100 गज का दूरी पर 2 जत्थे और थे। गोपनीयता बनाये रखने के लिए पायलटों को रेडियो संपर्क से मना किया गया था। जिसके कारण एक जत्थे रास्ता भटक गया, दो और जहाजों को इंजन में गड़बड़ी के कारण लौटना पड़ा। तब बुलाया गया अज्जमदा बोपय्या देवय्या को। स्क्वाड्रन में कोई जहाज न होने पर देवय्या 32 स्क्वाड्रन से जहाज उधार ले निकल पड़े लड़ाई के लिए।

लड़ाई
रहस्यमयी मृत्यु
मान्यता
नेपथ्य